Na temelju članka 29. Odluke o socijalnoj skrbi Grada Makarske („Glasnik Grada Makarske“, broj 26/23, 6/24, 12/24, 16/24, 13/25) i Pravilnika o pomoći umirovljenicima grada Makarske i djeci i osobama s invaliditetom s utvrđenim postotkom invaliditeta iznad 50 posto „U MIROVINI SE ČITA“ („Glasnik grada Makarske“ broj 1/24), Upravni odjel za javne potrebe i društvene djelatnosti Grada Makarske objavljuje:

                                                             JAVNI POZIV

zainteresiranim osobama,  umirovljenicima grada Makarske, djeci s invaliditetom s utvrđenim postotkom invaliditeta iznad 50 posto i osobama s invaliditetom s utvrđenim postotkom invaliditeta iznad 50 posto za prijavu u Gradsku knjižnicu Makarska za priznavanje prava na besplatnu godišnju pretplatu 

Ovim Javnim pozivom pozivaju se zainteresirani umirovljenici sa navršenih 65 godina života sa prebivalištem u gradu Makarskoj kontinuirano tri godine od dana podnošenja zahtjeva i sa mirovinom do 550,00 eura da podnesu zahtjev za priznavanje prava na besplatnu godišnju pretplatu u Gradskoj knjižnici Makarska.
Pozivaju se djeca s invaliditetom s utvrđenim postotkom invaliditeta iznad 50 posto i osobe s invaliditetom sa utvrđenim postotkom invaliditeta iznad 50 posto i prebivalištem u gradu Makarskoj kontinuirano tri godine od dana podnošenja zahtjeva da podnesu zahtjev za priznavanje prava na besplatnu godišnju pretplatu u gradskoj knjižnici Makarska. 
Potrebna dokumentacija koja se uz zahtjev dostavlja:
1. Kopija osobne iskaznice (obostrano),
2. Odrezak od mirovine ili potvrdu banke ili HZMO-a o isplati mirovine,
3. Rješenje HZMO o postotku invaliditeta,
4. Prijava u Gradsku knjižnicu Makarska.
Prijava se podnosi od 15. siječnja do 31. siječnja 2026. godine u Gradskoj knjižnici Makarska na adresi Don Mihovila Pavlinovića 1/1.
 
Zahtjevi za priznavanje prava bez sve priložene dokumentacije (dokaza), i primljeni izvan roka utvrđenim javnim pozivom neće biti razmatrani i smatrati će se odbijenim.
Ovaj Javni poziv sa obrascem zahtjeva biti će objavljen na web stranici Grada Makarske (https://makarska.hr/) i oglasnoj ploči Gradske knjižnice Makarska.

